Sallan kengissä: Harmaan sävyt ja salamaharjoituksia (nissin i40 salamavalon kanssa)
Harmaan sävyt ja salamaharjoituksia (nissin i40 salamavalon kanssa)
Tapahtuukohan tällaista kellekään muulle? Siis että mielessä on juuri tietynlainen vaatekappale juuri tietynlaisessa sävyssä, eikä mikään muu kelpaa ennen kuin väri on se just eikä melkein. Miten vaikeaa voi esimerkiksi olla juuri oikean värisen (sanotaan nyt vaikka harmaan) villakangastakin löytäminen? Kun ei saa olla liian tumma, ei liian vaalea. Ei sinertävä eikä punertava, vaan puhdas hiirenharmaa. Mitenkähän mun käy siinä vaiheessa elämää, jos/kun pitää valita esim. uuden asunnon seinämaalin sävyä. Jep, minä ja maailmoja syleilevät ongelmani taas.
Alerekistä löydetyn Vilan takin väri on melko lähellä, mutta ei ihan nappi. Vaan kun sattui mokoma täyttämään muut kriteerit, eli iso huppu, sopiva pituus ja mukava päällä, niin otinpa matkaani. Oikeanlaisen värimaailman metsästys tulee ilmi myös valokuvatessa, ja näillä vielä heppoisilla taidoillani yritän viilata kuvattujen tuotteiden värit aina niin lähelle todellisuutta kuin osaan. Eipä ollut helppo nakki tämänkään harmaan sävyn tallentaminen kameraan pimeässä asunnossa kissanpissin värisen valon (halogeenipolttimon) alla. Aaaaargh mä sanon.
Koska tämä asunto ei tästä juuri valoisammaksi muutu (edes kesällä), päätin investoida erääseen pikku apulaiseen, jonka kanssa olemme tässä hiljalleen tutustuneet. Vielä olen melkoisen pihalla, mutta ehkä pieni utelias ihastus on jo syttynyt. Saanko esitellä:
Nissin i40 salamavalo. Tämän pikkukaverin avulla takin harmaan sävyn sai tallennettua kuviin jo hieman luonnollisempana. Ylös ja sivuille kääntyvän salamapään avulla valon voi heijastaa esim. katon kautta, kuten alla olevan kuvasarjan viimeisessä kuvassa olen tehnyt. Tässä siis pieni pala todistusaineistoa siitä mitä tällainen aloitteleva harrastelija voi kyseisellä härvelillä saada aikaiseksi sisätiloissa ja erittäin huonossa eli kellertävässä valaistuksessa:
Kuva raakana suoraan kamerasta. Ei tietoakaan kenkälaatikon hennosta vaaleanpunaisesta sävystä. Ja mikä tuo vihreä seinä on?? Tässä valaistuksessa otetussa kuvassa värit eivät siis juurikaan vastaa todellisuutta.
Valotusta hieman säädetty, salamaa ei vielä käytetty.
Katon kautta heijastettu salamavalo. Värit toistuvat heti kauniimmin.
Lopullinen kuva pienen editoinnin jälkeen.
Jo näinkin pikaisen testailun päätteeksi olen aika vakuuttunut. Jälkikäsittelylle ja värien muokkaamiselle ei juurikaan jäänyt tarvetta, mutta (koska editointi on hemmetin mukavaa puuhaa) säädin vielä pikaisesti hieman kirkkautta ja kontrastia, lisäsin vinjetointia sekä terävöitin kuvaa. Ulkonahan en ole tällä uudella lelulla päässyt vielä ollenkaan leikkimään. Laite vaikuttaisi kuitenkin olevan verraton apulainen minulle joka otan suurimman osan kuvista sisätiloissa, toistaiseksi aika kehnossa valaistuksessa. Tätä kiinnostaisi kyllä kokeilla esim. iltahämärissä ulkona otettuihin asu-/muotokuviin. Täytyy houkutella joku kameran eteen koekaniiniksi. Vapaaehtoisia? ;D
Seuraava projekti: harmaan takin pariksi pehmeän persikan sävyinen kaulahuivi. Kun ei sitten löytynyt sitä oikeaa väriä koko Kuopiosta (ja kyllä, kävin aika monessa kaupassa...) niin tartuinpa puikkoihin. Neulovat ystäväni, saa nauraa :D Mutta suora oikea neulos, paksu lanka ja järeät puikot, siinä ainut yhdistelmä johon minun taitoni (ja hermoni) riittävät. Novitan lehto-sarjan persikan värinen lankakin on sävyltään juuri se oikea. Enpä muistanutkaan miten rentouttavaa puuhaa tämä puikkojen kilistely on, vaikka valmistahan tuosta tuskin tulee ennen ensi joulua....
Mutta tosiaan, harjoitukset tuon salamalaitteen kanssa jatkukoot. Heräsikö mietteitä, kysymyksiä tai kenties neuvoja aloittelijalle? :)
Maaria / Hulivilini 17. helmikuuta 2015 klo 21.05
Mä oon jotenkin aina aatellu salamavalon käytön tarkoittavan valkoista naamaa ja mustaa taustaa, ymmärrätkö mitä tarkoitan? :D Mutta toi kuva kengistä salaman kanssa onkin kaikkea muuta, nimittäin upea! Meilläkin asunto tuntuu vaan hämärältä loukolta... :D
Mulla ainakin Olympus korostaa vähän liikaa punasävyjä, enkä tiedä miten sen saisin pois. Aukkojen ym. säätäminen on mulle vielä ihan hepreaa enkä oikein tiedä mistä pitäis alottaa että oppisin ja kehittyisin... Jotain henkilökohtaista kameraopastusta kiitos?! :D Eli aivan liikaa kysymysmerkkejä. Mutta tykkään näistä kuvauspostauksista :)
Salla K 18. helmikuuta 2015 klo 16.30
No ymmärrän tosiaan, just semmoinen käsitys mullakin oli, kun aiemmin olen satunnaisesti käyttänyt vain kameran omaa salamaa. Tuo punasävyjen korostaminen taitaa olla olympuksen kameroille tyypillistä. Kameran asetuksista kannattaa ainakin tsekata onko valinta "pidä lämmin sävy" pois päältä.
Pitäisköhän meidän järkätä jotkin kameranpähkäilytreffit joku kerta? :D Tosin minun neuvoilla tuskin tulee kovin paljon viisaammaksi, mutta esim. tästä kirjasta: http://www.kirjavinkit.fi/arvostelut/digikamerakoulu/ oli alussa tosi paljon apua, kun en vielä osannut ottaa ensimmäistäkään kuvaa. Voisin vaikka lainata sulle tota, jos kiinnostuit :)
Maaria / Hulivilini 19. helmikuuta 2015 klo 14.03
Jaahas, täytyy metsästää tuota "pidä lämmin sävy"ä jostain! Pähkäilytreffit olisi kyllä paikallaan :D Olet kuitenkin tuhat kertaa osaavampi kameran kanssa kuin minä uuno :D Ja asetuksissa tuskin on suurta eroa meidän kameroiden välillä! Lainaisin mielelläni tuota mainitsemaasi kirjaa! :)
Maaria / Hulivilini 17. helmikuuta 2015 klo 21.07
Ja piti vielä sanomani että täydellinen takki! <3
Vivian 17. helmikuuta 2015 klo 21.15
Ihana postaus! :D Rupesi hymyilyttämään heti alussa. Kaupoissa on kuule mukavaa puuhaa selittää myyjille et ei kun sellasen ja sellasen sävynen, joka taittaa vähän siihen väriin jne... :D
Lisäsalama pitäisi tälläkin suunnalla ostaa, en vaan vielä tiedä minkä ostaisin. Auttaisi huimasti sisäkuvaamisen kanssa, vaikka kahteen huoneeseen tulee vähän enemmän valoa ja kuvaaminen onnistuu kohtuu hyvin. Voisin olla vapaaehtoinen koekaniiniksi, kun joskus siellä päin tulen taas käymään! Nyt on hyvä syykin käydä useammin Kuopion suunnilla, kun minusta tuli täti yhdelle pienelle hetki sitten. ♥
Salla K 18. helmikuuta 2015 klo 16.33
Jes, joku muukin pilkun viilaaja näissä väriasioissa :D <3 Olispa mahtava juttu jos joskus nähtäisiin Vivian! Onnittelut sinulle vielä tuoreesta tätiydestä!
Emilia 17. helmikuuta 2015 klo 21.52
Mää en kans aatellu salaman aina semmoisena huonoa vaihtoehtona :D oikeasti missä kuplassa mää oo elänyt?! Tuo kuva kengistä minkä oot ottanu tuolla salamavalolla on kaikkea muuta kuin mitä oon pään sisällä kuvitellut! Hienoa jälkeä<3 ja eikä miten ihanat nuo korkkarit onkaan! Tykkään myös kovasti tuosta takista <3
Salla K 18. helmikuuta 2015 klo 16.35
Varmaan samassa kuplassa kuin minäkin :D Ei tullut lisäsalaman käyttö ensimmäisenä mieleen kun aloin selvitellä kuinka saisin parempia kuvia täällä sisätiloissa, mutta tosiaan, varsin kätevä vekotin. Kiitos Emilia! <3
marika loimulahti 18. helmikuuta 2015 klo 1.07
Mä käytän melkeen aina katon kautta salamaa.Käytän melko usein lisäsalamaa sillä saan energiaa yleensä vasta illalla ja silloin ei sitä valoa enää ole.Jos otan itsestäni kuvia niin käännän salamaa katosta päin hieman eteenpäin.(tosi hyvä selitys kun en löytänyt sanoja) :DOot kyl taitavasti saanut otettua noi kuvat.Jännää miten toi seinä näyttää ensimmäisissä kuvissa vihreeltä.Tosi outoa. Takki on todella kivan mallinen ja kengät hieman päheet <3 Innolla odotan sun uusia kuvia <3
Salla K 18. helmikuuta 2015 klo 16.38
Siinäpä se probleema juuri onkin, kun hyvin harvoin ehtii/jaksaa päivällä kuvailla mitään. Ja hyvä vinkki, täytyy vielä testailla tuon salamapään eri asentoja ja muuta kunhan saan enemmän aikaa. Kiitos Marika! :)
Kata 18. helmikuuta 2015 klo 11.05
Oho kylläpä salaman kanssa tuli parempi, mä olen aina vähän vierastanut salamaa ja siksipä sitä ei tule käytettyä melkein koskaan. Meidän pitäisi pitää joku blogi ilta missä te kameran hyvät käyttäjät opetatte meille hyviä kuvausvinkkejä sun muita! Oon täysin ulalla tämän mun Nikonin kanssa. Tietysti hankalaahan se saattaa olla kun tosiaan monella on eri merkkinen kamera:D
Salla K 18. helmikuuta 2015 klo 16.44
Kuopion kameraseurahan järjestää muuten digijärkkärin peruskursseja säännöllisin väliajoin, seuraava alkais näköjään 16.3. Ei kun ilmottautumaan porukalla? :D Tosi kauniita lomakuvia olit muuten reissusta ottanut, kävin niitä juuri ihastelemassa :)
Maria L 19. helmikuuta 2015 klo 18.31
Hei, olispa muuten hyvä idis jollekin blogimiitille sellanen kamerakurssi! Itsekin kaipailisin vinkkejä! :)
Satu // XL Elämää 18. helmikuuta 2015 klo 15.08
Salama katon kautta on aika toimiva monessa tilanteessa. Suora salama on usein katastrofi, mulla ainakin. Vaan jos saa valoisalla kuvan niin aina parempi.
Salla K 18. helmikuuta 2015 klo 16.52
Niin vaikuttaisi olevan, olin ihan äimistynyt miten suuri apu tuosta pienestä vempeleestä on sisätiloissa kuvaajalle. Mutta tosiaan, kyllä tässä jo kovasti kaipaa päivänvalossa kuvaamista. Nostan todellakin hattua kaikille teille jotka otatte asukuvia ulkona talvella! Mä vaan en milllään tarkene töröttää hangessa kameran edessä...
Viivi 18. helmikuuta 2015 klo 18.21
On kyllä kauniin sävyinen takki♥ ja mäkin vierastan salamaa aikalailla, mutta varmasti tuo "irto" salama olisi kätevä kun voi juuri heijastaa valoa esim katosta. Normaalistihan kiinteät salamat näyttää vain eteenpäin kamerassa jolloi kuvat on ihan yli valottuneita :D
Salla K 19. helmikuuta 2015 klo 21.40
Kiitos, onhan se vaikkei ihan napakymppi ollutkaan :) Ja näimpä juuri, kameran oman salaman jälkeä joutuu yleensä reilulla kädellä editoimaan, mutta tämä ulkoinen kapistus nimenomaan vähentää tuota tarvetta ylipäätänsä kun hämärässä kuvailee. Tykkäilen tuosta vaan kokoajan enemmän ja enemmän!
Maria L 19. helmikuuta 2015 klo 18.28
Oijoi, aivan ihana takki!♡ Joo, allekirjoitan kans, että kun on mielessä se just tietynsävyinen/mallinen vaate, tms. niin juuri sellaista on tosi hankalaa löytää, mikä täyttäis kaikki kriteerit! Turhaannuttavaa suorastaan..;P
Hei kyllä nyt täytyy itsekin harkita jonkinmoisen lisävalon hommaamista kameraan, hyvältä näyttää nuo kuvat tuon aparaatin kanssa otettuna! :)☆
Salla K 19. helmikuuta 2015 klo 21.42
No on! Harmi kun ei osaa ommella itse valmiiksi näitä visioitansa...Ja tosiaan, voin kyllä tuota aparaattia suositella :)
Ansku 22. helmikuuta 2015 klo 13.12
Onpahan tosiaan hurja ero!
Salla K 22. helmikuuta 2015 klo 17.29
Jep, odotukset oli korkealla tämän vekottimen suhteen, mutta ylittyivät siitä huolimatta :)
Katja/Optimismiajaenergiaa 22. helmikuuta 2015 klo 16.06
Mäkin sain synttärilahjaksi salaman syksyllä ja se on ollut ihan huippu, kun sitä oppii käyttämään. :)
Salla K 22. helmikuuta 2015 klo 17.33
Mukava kuulla! Sinulla onkin aina tosi kauniita ja raikkaita kuvia. Ja tosiaan, harjoittelua tämä vielä vaatii että saa laitteesta irti kaiken mahdollisen.